13.06.2019

**2018 воын Коми Республикаса муниципалитетъяс босьтісны республикаса сьӧмкудйысь 24,5 млрд мында дотация да субсидия**

“Местнӧйяс” регионса СМИ-яслӧн медиафорумӧ пырӧдчысьяскӧд сёрнитігӧн Коми Республикаса Юралысь Сергей Гапликов юӧртіс, кымын сьӧм вичмӧдӧ регионса Веськӧдлан котыр, медым отсавны муниципалитетъяслы.

“Кор муниципалитетӧн юрнуӧдысь шуӧ: “Сьӧмыс абу” - тайӧ медся кокни вочакыв. Тайӧ туйтӧм видзӧдлас. Колян воӧ республикаса ӧтувтӧм сьӧмкудйысь муниципальнӧй юкӧнъяслы ми вичмӧдім дотацияясӧн, субвенцияясӧн да субсидияясӧн 24,5 млрд шайт. Тайӧ регионса сьӧмкудлӧн пӧшти джынйыс. Тайӧ этша? Думайта, мый ньӧти абу. Ухта кӧ ӧні кужӧ веськӧдлыны ас ресурсъясӧн да сьӧм овмӧсӧн, сійӧ сӧвмӧ. А Сыктыв районлӧн та серти эмӧсь мытшӧдъяс. Кымын эськӧ ме налы эг отсав, тшӧтш гырысь вот мынтысьясӧс, бизнес-уджъёртъясӧс кутӧмӧн, сылы сьӧмыс оз кут тырмыны пыр. Уджавны колӧ. Мунны да уджавны. Юрнуӧдысьыс кӧ аслас муын бур кӧзяин, сійӧ кутас корсьны позянлун, медым збыльмӧдны могъяссӧ, а оз ыстысьны”, - пасйис Сергей Гапликов.

Регионса Юралысь сідзжӧ юӧртіс, кутшӧм ышӧдана мераяс эмӧсь муниципалитетъяслы ас чӧжӧс содтӧмӧн экономика боксянь асшӧрлун сӧвмӧдӧм вылӧ. Сідз, быд во вит муниципалитетлы, коді шедӧдіс вот да вотысь ӧтдор чӧжӧс содтӧм серти медбур бӧртасъяс, сетӧны грантъяс: 4-сянь 12 миллион шайтӧдз. Таво ышӧдӧм вылӧ урчитӧма 40 миллион шайт.

Та кадӧ Сергей Гапликов тӧдчӧдіс, мый Коми Республикаса сьӧм овмӧс министерство да Видзӧдан-арталан палата чорыда видзӧдӧны сьӧмкуд сьӧм видзӧм бӧрся.

\*\*\* “Местнӧйяс” регионса СМИ-яслӧн медиафорумсӧ котыртӧма Коми Республикаса ӧтйӧза палатаӧн Коми Республикаса Юралысьлӧн Администрация да Россия Федерацияса ӧтйӧза палата отсӧгӧн.

Таво сійӧ муніс лӧддза-номъя тӧлысь 10-11 лунъясӧ Сыктывкарын да чукӧртіс 200 гӧгӧр мортӧс: муниципальнӧй да республиканскӧй йӧзӧс юӧртан средствоясӧс, пресс-службаясӧс, коммерческӧй да ӧтйӧза организацияясӧс петкӧдлысьяс, а сідзжӧ йӧзкӧд йитӧдъяс серти специалистъяс да профильнӧй нырвизьяс серти студентъяс. Медшӧр тема - “Регионса СМИ-яс сӧвмӧдан инструментъяс”.

13.06.2019

**В 2018 году муниципалитеты Коми получили 24,5 млрд рублей дотаций и субсидий республиканского бюджета**

Во время открытого разговора с участниками Медиафорума региональных СМИ «Местные» Глава Республики Коми Сергей Гапликов рассказал о финансовой поддержке, которую оказывает Правительство региона муниципальным образованиям.

«Когда руководитель муниципалитета говорит: «Денег нет» – это самый простой ответ. Это порочная позиция. Из консолидированного бюджета республики мы в прошлом году выделили 24,5 млрд рублей в качестве дотаций, субвенций и субсидий муниципальным образованиям. Если условно, это почти половина регионального бюджета. Этого мало? Я думаю, что отнюдь. Но если Ухта научилась управлять собственными ресурсами и финансами, она развивается. А если у Сысолы есть с этим проблемы, сколько бы я не помогал лично, в том числе удерживая крупных налогоплательщиков, бизнес-партнёров, то ей денег всегда будет не хватать. Работать надо. Идти и работать. Если руководитель – настоящий хозяин своей территории, то он ищет возможность решить ту или иную задачу, а не формирует отговорки», - отметил Сергей Гапликов.

Глава республики также сообщил о мерах стимулирования муниципальных образований на развитие их экономической самостоятельности через рост собственной доходной базы. Так, ежегодно пяти муниципальным образованиям, достигшим наилучших результатов по приросту налоговых и неналоговых доходов, предоставляются гранты: от 4 до 12 миллионов рублей. В этом году на стимулирование предусмотрено 40 миллионов рублей.

При этом Сергей Гапликов подчеркнул, что Минфин и Контрольно-счётная палата Республики Коми жёстко следят за расходованием бюджетных средств.

\*\*\* Медиафорум региональных СМИ «Местные» организован Общественной палатой Республики Коми при поддержке Администрации Главы Республики Коми и Общественной палаты Российской Федерации.

В этом году он прошёл 10-11 июня в Сыктывкаре и собрал около 200 участников – представителей муниципальных и республиканских СМИ, пресс-служб, коммерческих и общественных организаций, а также специалистов по связям с общественностью и студентов профильных направлений. Основная тема – «Инструменты развития региональных СМИ».

1897